Stappers se lyke gevind toe gletser smeltMont-Blanc, soos gesien van die Brevent (Haute-Savoie, Frankryk), spesifiek van die Planpraz-stasie Foto: Tangopaso – eie werk via Wikimedia Commons Bergreddingspanne in Italië het gesê hulle het die oorskot van twee, moontlik drie, stappers op ŉ gletser op Mont Blanc se suidelike helling gevind wat moontlik in die 1980’s of 1990’s gesterf het. Delfino Viglione, reddingsbevelvoerder in die Alpe, het Vrydag gesê ŉ stapper het vandeesweek op die liggame afgekom toe hy op soek was na artefakte van dekades oue vliegtuigwrakke, insluitend die een in die 1960’s waar meer as 100 persone gesterf het. Viglione het gesê ŉ beursie, wat aan ŉ Duitser behoort wat in die 1990’s verdwyn het, is in ŉ rugsak naby die oorskot gevind. ŉ Lyksbeskouer doen toetse op die oorskot om te bepaal of dit wel dié van die Duitser is. Die oorskot is ontdek as gevolg van gletsers wat gesmelt het ná ŉ ongewoon warm somer in Europa.